Bejaarde ma en dogter vermoorTwee vroue, wat vermoedelik ma en dogter is, is dood aangetref in hul meenthuis in Bruma in die Oos-Rand van Johannesburg. Die vroue, onderskeidelik 84 en 64 jaar oud, se liggame is Dinsdagaand deur ŉ opsigter gevind, berig LookLocal Bedfordview Edenvale. Volgens konst. Mpho Mashakane, ŉ woordvoerder van die Cleveland-polisiestasie, was die bejaarde vrou se hande met boeie vasgemaak, en die dogter se hande was met toue vasgebind. Mashakane sê ook daar was watte in die vroue se monde gedruk. Niks word van die perseel vermis nie en die motief vir die moorde is nog onbekend. Die polisie is op soek na die tuinier, wat intussen vermis geraak het. Van sy besittings is by die meenthuis gevind. Die name van die oorledenes is nog nie bekend nie. Bron: LookLocal Bedfordview Edenvale